Ada Jonathová

Ada E. Jonathová (* 22. jún 1939, Jeruzalem, Izrael) je izraelská biochemička.

Špecializuje sa na kryštalografiu, významným je jej výskum štruktúry ribozómu. V súčasnosti je riaditeľkou Helen and Milton A. Kimmelman Center for Biomolecular Structure and Assembly Weizmannovho inštitútu vied. V roku 2009 získala Nobelovu cenu za chémiu za objasnenie štruktúry a funkcie ribozómu, čím sa stala historicky prvou izraelskou laureátkou Nobelovej cenyK roku 2009 získalo Nobelovu cenu celkovom 9 Izraelčanov vrátane Ady Jonathovej. a len štvrtou ženou, ktorá získala Nobelovu cenu za chémiu.Do roku 2009 získali Nobelovu cenu za chémiu okrem Ady Jonathovej len Maria Curieová-Skłodowská (1911), jej dcéra Irène Joliotová-Curieová (1935) a Dorothy Mary Hodgkinová (1964).

Za svoj výskum získala rad cien, vrátane Wolfovej ceny za chémiu v roku 2006, alebo Izraelskej ceny za chémiu v roku 2002.

 Životopis 
Narodila sa v jeruzalemskej štvrti Geula. Jej rodičia boli sionistickí Židia, ktorí imigrovali do mandátnej Palestíny z Poľska v roku 1933 ešte pred založením Izraela.István Hargittai, Magdolna Hargittai “Candid science 6”: Interview with Ada Yonath (p. 390): In this source the surname is spelled Livshitz. Jej starý otec bol rabín. Rodina sa usadila v Jeruzaleme, kde založila obchod s potravinami. Napriek tomu žili vo finančnej tiesni, v chudobných štvrtiach spoločne s niekoľkými ďalšími rodinami a Ada nemala v detstve k žiadne knihy. Napriek chudobe ju rodičia poslali do školy v lepšej štvrti Bejt ha-Kerem, aby jej zaistili kvalitné vzdelanie. Keď jej v 42 rokoch zomrel otec, rodina sa presťahovala do Tel Avivu. Ada nastúpila na strednú školu Tichon Chadaš, aj keď jej matka nemohla platiť za štúdium. Ada si naň privyrábala doučovaním matematiky. Vzorom bola pre ňu poľsko-francúzska vedkyňa Maria Curieová-Skłodowská.
Po absolvovaní strednej školy sa vrátila študovať do Jeruzalema, kde absolvovala Hebrejskú univerzitu. Tam získala titul bakalára z chémie (1962) a magistra z biochémie (1964). V roku 1968 získala titul Ph.D. z röntgenovej kryštalografie na Weizmannovom inštitúte vied.

Má jednu dcéru, Chagit Jonathovú, lekárku v Šeba Medical Center a vnučku No'u.

 Poznámky 

 Referencie 

 Iné projekty 

 Externé odkazy 
 Weizmannov inštitút vied - Ada Jonath 
 Nobel Foundation - The Nobel Prize in Chemistry 2009
 MSN - Chémia: Ada Jonath 

 Zdroj 

Kategória:Osobnosti z Jeruzalema
Kategória:Izraelskí biochemici
Kategória:Nositelia Nobelovej ceny za chémiu
Kategória:Izraelskí nositelia Nobelovej ceny
Kategória:Nositelia Izraelskej ceny
Kategória:Nositeľky Nobelovej ceny
Kategória:Nositelia Wolfovej ceny za chémiu
Kategória:Vyučujúci na University of Chicago
Kategória:Členovia Európskej akadémie vied a umení
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Pápežskej akadémie vied
Kategória:Ženy v chémii